Document ID: 32002R1991

Ir-regolament (KE) Nru 1991/2002 tal-Parlament Ewropew u tal-Kummissjoni
tat-8 ta’ Ottobru 2002
li jemenda r-Regolament tal-Kunsill (KE) Nru 577/98 dwar l-organizzazzjoni ta’ stħarriġ kampjun dwar il-forza tax-xogħol fil-Komunità
Il-PARLAMENT EWROPEW U L-KUNSILL TA’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Kunsill Ekonomiku u Soċjali [2],
Filwaqt li jaġixxu b’mod konformi mal-proċedura stabbilita fl-Artikolu 251 tat-Trattat [3],
Billi:
(1) Ir-Regolament tal-Kunsill (KE) Nru 577/96 [4] jistabbilixxi d-dispożizzjonijiet bażiċi għal stħarriġ kampjun dwar il-forza tax-xogħol, iddisinjat sabiex jipprovdi tagħrif statistiku paragunabbli dwar il-livell u l-mudell tax-xogħol u tal-qgħad u x-xejriet tagħhom fl-Istati Membri.
(2) Implimentazzjoni bil-ħeffa mill-Istati Membri kollha ta’ l-istħarriġ kampjun issoktat tal-forza tax-xogħol meħtieġ bir-Regolament (KE) Nru 577/98 kien ikkunsidrat azzjoni ta’ prijorità fil-Pjan ta’ Azzjoni dwar il-Ħtiġijiet Statistiċi ta’ l-EMU endorsjat mill-Kunsill fid-19 ta’ Jannar 2001.
(3) Issa għadda biżżejjed żmien minn mindu daħal fl-effett ir-Regolament (KE) Nru 577/98 sabiex jippermetti lill-Istati Membri kollha jagħmlu l-arranġamenti u l-impenji tagħhom meħtieġa fl-intier tagħhom sabiex jimplimentaw dan ir-Regolament. Madankollu mhux l-Istati Membri kollha għamlu dawn l-arranġamenti u impenji. Għalhekk, id-deroga li tippermetti lill-Istati Membri li jillimitaw ruħhom għal stħarriġ ta’ kull sena għandha tkun bla ħsara għal limitu taż-żmien.
(4) Il-miżuri meħtieġa sabiex jiġi implimentat ir-Regolament (KE) Nru 577/92 għandhom jiġu adottati skond id-Deċiżjoni tal-Kunsill 1999/468/KE tat-28 Ġunju 1999 li tippreskrivi l-proċeduri għall-eżerċizzju tal-poteri ta’ implimentazzjoni konferiti lill-Kummissjoni [5].
(5) Ir-Regolament (KE) Nru 577/92 għandu għalhekk jiġi emendat kif mistħoqq.
(6) Il-Kumitat tal-Programm Statistiku, stabbilit bid-deċiżjoni tal-Kunsill 89/232/KEE, Euratom [6] ġie kkonsultat skond l-Artikolu 3 ta’ dik id-Deċiżjoni,
ADOTTAW DAN IR-REGOLAMENT:
L-Artikolu 1
Ir-Regolament (KE) Nru 577/98 huwa hawnhekk emendat kif ġej:
1. Fl-Artikolu 1, it-tieni paragrafu għandu jinbidel b’dan li ġej:
"L-istħarriġ għandu jkun stħarriġ bla waqfien li jipprovdi riżultati kull kwart ta’ sena u kull sena; madankollu, matul perjodu transitorju taż-żmien li ma jaqbiżx is-sena 2002, l-Istati Membri li ma jkunux kapaċi jimplimentaw stħarriġ bla waqfien għandhom, minflok, iwettqu stħarriġ kull sena, li jsir fir-rebbiegħa.
Bħala deroga, il-perjodu transitorju taż-żmien jista’ jiġi mtawwal
(a) sas-sena 2003 għall-Italja,
(b) sas-sena 2004 għall-Ġermanja bil-kondizzjoni illi l-Ġermanja tipprovdi estimi sostituti kull kwart tas-sena għall-aggregazzjonijiet prinċipali ta’ l-istħarriġ kampjun dwar il-forza tax-xogħol kif ukoll l-estmi medji ta’ kull sena għal xi wħud mill-aggregazzonijiet ta’ l-istħarriġ kampjun dwar il-forza tax-xogħol."
2. L-Artikolu 8 għandu jinbidel b’dan li ġej:
"L-Artikolu 8
Il-proċedura
1. Il-Kummissjoni għandha tkun megħjuna mill-Kumitat tal-Pogramm Statistiku istituzzjonalizzat bl-Artikolu 1 tad-Deċiżjoni tal-Kunsill Nru 89/382/KEE, Euratom [7]
2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE [8], filwaqt li jiġu kkunsidrati d-dispożizzjonijiet ta’ l-Artikolu 8 tagħha.
Il-perjodu ta’ żmien stabbilit fl-Artikolu 5(6) tad-Deċiżjoni 1999/468/KE għandu jkun ta’ tliet xhur.
3. Il-Kumitat għandu jadotta r-regoli tiegħu ta’ proċedura.".
L-Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-8 ta’ Ottubru 2002.

Labels: 12
9
19